《谢绎梅使琉球》
明代·游朴

千尺楼船驾澥津，九衢箫鼓震城闉。五花麟绂天章耀，万里鲸波海若驯。

剑倚扶桑看日毂，槎回博望动星轮。皇华玉节珠方合，中国应知有圣人。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。